CELEX: 62009CA0431
Language: el
Date: 2011-10-13 00:00:00
Title: Συνεκδικασθείσες υποθέσεις C-431/09 και C-432/09: Απόφαση του Δικαστηρίου (τρίτο τμήμα) της 13ης Οκτωβρίου 2011 [αιτήσεις του Hof van beroep te Brussel (Βέλγιο) για την έκδοση προδικαστικής αποφάσεως] — Airfield NV, Canal Digitaal BV (C-431/09) κατά Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09) κατά Agicoa Belgium BVBA (C-432/09) (Δικαίωμα του δημιουργού — Δορυφορική ραδιοτηλεοπτική μετάδοση — Οδηγία 93/83/ΕΟΚ — Άρθρα 1, παράγραφος 2, στοιχείο α', και 2 — Παρουσίαση στο κοινό μέσω δορυφόρου — Πάροχος δορυφορικού πακέτου — Ενιαίος χαρακτήρας της παρουσιάσεως στο κοινό μέσω δορυφόρου — Δυνατότητα προσδιορισμού του προσώπου που είναι υπεύθυνο για την παρουσίαση αυτή — Συγκατάθεση των δικαιούχων του δικαιώματος του δημιουργού για την ως άνω παρουσίαση)

3.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/3
            
         Απόφαση του Δικαστηρίου (τρίτο τμήμα) της 13ης Οκτωβρίου 2011 [αιτήσεις του Hof van beroep te Brussel (Βέλγιο) για την έκδοση προδικαστικής αποφάσεως] — Airfield NV, Canal Digitaal BV (C-431/09) κατά Belgische Vereniging van Auteurs, Componisten en Uitgevers CVBA (Sabam) (C-431/09), Airfield NV (C-432/09) κατά Agicoa Belgium BVBA (C-432/09)
   (Συνεκδικασθείσες υποθέσεις C-431/09 και C-432/09) (1)
   
   (Δικαίωμα του δημιουργού - Δορυφορική ραδιοτηλεοπτική μετάδοση - Οδηγία 93/83/ΕΟΚ - Άρθρα 1, παράγραφος 2, στοιχείο α', και 2 - Παρουσίαση στο κοινό μέσω δορυφόρου - Πάροχος δορυφορικού πακέτου - Ενιαίος χαρακτήρας της παρουσιάσεως στο κοινό μέσω δορυφόρου - Δυνατότητα προσδιορισμού του προσώπου που είναι υπεύθυνο για την παρουσίαση αυτή - Συγκατάθεση των δικαιούχων του δικαιώματος του δημιουργού για την ως άνω παρουσίαση)
   2011/C 355/03
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   Airfield NV, Canal Digitaal BV (C-431/09), Airfield NV (C-432/09)
   
      κατά
   
   Belgische Vereniging van Auteurs, Componisten en Uitgevers CVBA (Sabam) (C-431/09), Agicoa Belgium BVBA (C-432/09)
   
      Αντικείμενο
   
   Αιτήσεις εκδόσεως προδικαστικής αποφάσεως — Hof van beroep te Brussel — Ερμηνεία των άρθρων 1, παράγραφος 2, στοιχεία α' και β', και 2 της οδηγίας 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση (ΕΕ L 248, σ. 15) — Αποκλειστικό δικαίωμα του δημιουργού να επιτρέπει την παρουσίαση των έργων του — Εκπομπή, από ραδιοτηλεοπτικό οργανισμό, σημάτων-φορέων προγραμμάτων προς ραδιοτηλεοπτικό φορέα που παρέχει υπηρεσίες ψηφιακής τηλεοράσεως μέσω ανεξάρτητου δορυφόρου — Ακόλουθη αναμετάδοση αυτών των σημάτων — Συγκατάθεση των δικαιούχων
   
      Διατακτικό
   
   Το άρθρο 2 της οδηγίας 93/83/ΕΟΚ του Συμβουλίου, της 27ης Σεπτεμβρίου 1993, περί συντονισμού ορισμένων κανόνων όσον αφορά το δικαίωμα του δημιουργού και τα συγγενικά δικαιώματα που εφαρμόζονται στις δορυφορικές ραδιοτηλεοπτικές μεταδόσεις και την καλωδιακή αναμετάδοση, έχει την έννοια ότι ο πάροχος δορυφορικού πακέτου οφείλει να λάβει τη συγκατάθεση των δικαιούχων των σχετικών δικαιωμάτων για την παρέμβασή του σε άμεση και έμμεση μετάδοση τηλεοπτικών προγραμμάτων, όπως οι επίμαχες στις υποθέσεις των κύριων δικών, εκτός αν οι δικαιούχοι έχουν συμφωνήσει με τον οικείο ραδιοτηλεοπτικό οργανισμό ότι τα προστατευόμενα έργα θα παρουσιάζονται στο κοινό και μέσω του παρόχου αυτού, υπό την προϋπόθεση, στην τελευταία περίπτωση, ότι η παρέμβαση του εν λόγω παρόχου δεν καθιστά τα ως άνω έργα προσβάσιμα σε ένα νέο κοινό.
   
      (1)  ΕΕ C 24 της 30.1.2010.